armvectores/hy_wikipedia_2023 huggingface dataset:
Աստերոիդների ցանկ (124601-124700)

Աստերոիդների ցանկ (124501-124600)  • Աստերոիդների ցանկ  • Աստերոիդների ցանկ (124701-124800)
 Աստերոիդների ցանկ (124501-124600)  • Աստերոիդների ցանկ  • Աստերոիդների ցանկ (124701-124800)
Ռոսոշա (այլ կիրառումներ)

Ռոսոշա, կարող է վերաբերել՝

Ռոսոշա - գյուղ, Ուկրաինայի Խմելնիցկիի մարզի Խմելնիցկիի շրջանում
Ռոսոշա - գյուղ, Ուկրաինայի Վիննիցայի մարզի Լիպովեցի շրջանում
Ռոսոշա - գյուղ, Ուկրաինայի Վիննիցայի մարզի Տեպլիկի շրջանում
Մոներ

Մոներ (մոներեն՝ မန်, բիրմաներեն՝ မွန်လူမျိုး‌), տալաիններ, ժողովուրդ։ Բնակվում են Մյանմայի հարավում (մոտ 1,1 միլիոն, 2018), Թաիլանդի հարավ-արևմուտքում (մոտ 200 հազար, 2018) և փոքր քանակությամբ՝ Լաոսում (մոտ 1000)։ Լեզուն պատկանում է մոն-քրմեր լեզուներին։ Ունեն գիր, որ ստեղծվել է VI դ։ Դավանում են բուդդայականություն։ Մոները մշակութային խոշոր ազդեցություն են թողել մ․ թ․ I հազարամյակում հյուսիսից իրենց երկիրը ներխուժած բիրմացիների վրա։ Հիմնական զբաղմունքը բրնձի մշակությունն է, զարգացած են արհեստները (բրուտագործություն և այլն)։
Կարապիրումլի

Կարապիրումլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 84 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (289101-289200)

Աստերոիդների ցանկ (289001-289100)  • Աստերոիդների ցանկ  • Աստերոիդների ցանկ (289201-289300)
 Աստերոիդների ցանկ (289001-289100)  • Աստերոիդների ցանկ  • Աստերոիդների ցանկ (289201-289300)
Աստերոիդների ցանկ (206501-206600)

Աստերոիդների ցանկ (206401-206500)  • Աստերոիդների ցանկ  • Աստերոիդների ցանկ (206601-206700)
 Աստերոիդների ցանկ (206401-206500)  • Աստերոիդների ցանկ  • Աստերոիդների ցանկ (206601-206700)
Գետաշեն (երգ)

Անվան այլ կիրառումների համար տե՛ս՝ Գետաշեն (այլ կիրառումներ)«Գետաշեն», Գուսան Հայկազունի կողմից 1992 թվականին գրված երգ։


== Պատմություն ==
Գուսան Հայկազունը մասնակցել է Արցախյան պատերազմին Արտաշատի «Երկրապահ» ջոկատում Մհեր Սաղաթելյանի հրամանատարության ներքո։ Մարտական գործողությունները սկսել է Երասխ գյուղից, եղել է նաև Գետաշենում, Կապանում, Գորիսում, Բերձորում։ Ինչպես պատմում է Գուսանը, ամեն ինչ սկսվեց նրանից, որ 1990 թվականին 20-25 զինված տղաներից բաղկացած կամավորական ջոկատը ժամանեց Երևան՝ Գետաշեն մեկնելու և այն պաշտպանելու համար։ Հրամանատարը Լաերտ Սաղաթելյանն էր։ Եկածների մեջ Գուսան Հայկազունին տեսնելուն պես նա վերջինիս արգելեց մեկնել՝ ասելով. «Մի պատահական գնդակ քեզ որ կպնի, ի՞նչ ենք անելու։ Քեզ այնտեղ գնալ չի կարելի»։ Գուսանը հաստատակամ էր և փորձեց թաքուն ինքնաթիռ մտնել, սակայն հրամանատարը դա նկատեց և ասաց. «Դե´, հիմա իջի´ր, էս ո՞ւր ես թռչում։ Ես քեզ չասացի՞, որ չես մեկնելու։ Ավելի լավ է՝ մնաս այստեղ ու մի երգ գրես Գետաշենի մասին»։ Գուսանն այդպես էլ արեց. մնաց Երևանում և երեք օրվա ընթացքում Գետաշենի մասին երգ գրեց։ Չորրորդ օրն ուղղաթիռով, որով զենք ու սննդամթերք էին տեղափոխում, Գուսանը մեկնեց Գետաշեն ու միացավ ջոկատին։ Այնտեղ էլ կայացավ երգի առաջին կատարումը։


== Հետաքրքիր փաստեր ==
Ինչպես պատմում է Գուսան Հայկազունը, 1992 թվականին հայկական ջոկատներից մեկը Արամայիս Մկրտչյանի հրամանատարությամբ դիրքեր էր գրավել Շահումյանի և Մարտակերտի անտառներում՝ ապահովելու անվտանգ գաղթը Շահումյանի շրջանից։ Զինվորները գալիս հրամանատարին ասում են, որ անտառներում հայ երեխաների ձայներ են լսվում, սակայն ոչ ոք զինվորների արձագանքներին չի պատասխանում։ Հրամանատարը շարում է ամբողջ գունդը և պատվիրում է երգել «Գետաշեն» երգը։ Ջոկատը երգում է «Գետաշենը», և թփուտների միջից 80 տարեկան ծերունի է դուրս գալիս միփողանի հրացանով՝ հետևից 43 որբ երեխաներ, որոնց հասցնում են Ստեփանակերտ։


== Ծանոթագրություններ ==
Հյուսիսային Ամերիկայի Արևմտյան թեմ

Հյուսիսային Ամերիկայի Արևելյան նահանգների և Կանադայի թեմի առաջնորդն է Օշական արքեպիսկոպոս Չոլոյանը (1998-ից)։ Հյուսիսային Ամերիկայի Արևմտյան թեմ, կազմավորվել է 1972-ին, երբ ԱՄՆ-ի Արևմտյան շրջանի Մայր Աթոռ Սուրբ Էջմիածնից բաժանված եկեղեցիներն անջատվել են Նյու Յորքում գտնվող իրենց անթիլիասական կենտրոնից և կազմել նոր՝ Հյուսիսային Ամերիկայի Արևմտյան թեմ՝ դարձյալ Կիլիկիո աթոռին ենթակա։ Առաջ նորդա նիստը Հոլիվուդի (Լոս Անջելես) Սուրբ Հովհաննես-Կարապետ եկեղեցին է։ Առաջին առաջնորդ Սմբատ արքեպիսկոպոս Լափաճյանի օրոք կազմակերպվել է Օրինջ Քաունթիի համայնքը, հիմնվել են Գլենդելի Սուրբ Աստվածածին եկեղեցին և ամենօրյա վարժարանը (հետագայում՝ Անուշ և Վահան Շամլյան ազգային վարժարան), սկսվել է Հոլիվուդի Սուրբ Հովհաննես-Կարապետ եկեղեցու կառուցումը։ 1977—1985-ին թեմի առաջնորդն էր Եփրեմ վրղ. Թապազյանը (1980-ից՝ եպիսկոպոս)։ Կառուցվել են Ազգային առաջնորդարանի նոր շենքը, Ֆերահյան վարժարանի նոր համալիրը, Սան Ֆրանցիսկոյի Գռուզյան-Զաքարյան Վասպուրական վարժարանը, ավարտվել է Հոլիվուդի Սուրբ Հովհաննես-Կարապետ եկեղեցու շինարարությունը, կատարվել է Օրինջ Քաունթիի Սուրբ Քառասնից մանկանց եկեղեցու հիմնարկեքը։ Օծվել է Փասադենայի Սուրբ Սարգիս եկեղեցին, գնվել նոր եկեղեցի Գլենդելում են։ ԱՄՆ-ի հայ երեխաներին հայեցի դաստիարակություն տալու նպատակով թեմի աջակցությամբ կազմվել և հրատարակվել է «Կանթեղ», հայոց լեզվի, պատմության և Հայ դատի դասագրքերը, «Հռոմկլա» Հոլիվուդի Սուրբ Հովհաննես-Կարապետ առաջնորդանիստ եկեղեցին տարեգիրքը, ինչպես նաև Առաջնորդարանի «Պրիսմակ» երկլեզկյա տեղեկատու ամսաթերթը, բազմաթիվ հայագիտական գրքեր։ 1985-1996-ին թեմի առաջնորդն էր Տաթև արքեպիսկոպոս Սարգիսյանը։ Նրա պաշտոնավարության ժամանակ օծվել են Օրինջ Քաունթիի Սուրբ Քառասնից մանկանդ և Գլենդելի Սուրբ Աստվածածին եկեղեցիները, բացվել են Փասադենայի Լեռն և Հասմիկ Թավլյան և Գլենդելի Ախարդ Թուֆենկյան մանկապարտեզները, տպագրվել են հայոց լեզվի և պատմության դասագրքեր։ Առաջնորդարանի հովանավորությամբ 1995-ից գործում է Կալիֆոռնիայի հանրային դպյացների հայ ուսանողների հարցերով զբաղվող հանձնախումբը (California Armenian Students of Public Schools-CASPS), որը ներկայումս եռանդուն աշխատանք է իրականացնում Գլենդելում։ Հյուսիսային Ամերիկայի Արևմտյան թեմի առաջնորդն է Մուշեղ արքեպիսկոպոս Մարտիրոսյանը (1996-ից)։
Սուրբ Մինաս մատուռ (Գյումրի)

Գյումրիի Սուրբ Մինաս մատուռ, եկեղեցի Հայաստանի Շիրակի մարզի Գյումրի քաղաքում։ Կառուցումն ավարտվել է 2013 թ.-ին։ Մատուռում պատարագներ են տրվում։


== Արտաքին հղումներ ==
Զձիսլավ Մարիան Օբերտինսկի

Զձիսլավ Մարիան Օբերտինսկի (լեհ.՝ Zdzisław Marian Obertyński, դեկտեմբերի 1, 1894(1894-12-01) կամ 1894 - մայիսի 12, 1978(1978-05-12) կամ 1978), լեհ պատմաբան, հայագետ։
1913-1914 թվականներին և 1919-1924 թվականներին սովորել է Կրակովի, Ինսբրուքի, Հռոմի, Լվովի համալսարաններում։ 1935-1939 թվականներին և 1940-1954 թվականներին եղել է Վարշավայի համալսարանի պրոֆեսոր։
Հեղինակ է ավելի քան 80 գիտական աշխատությունների, որոնց մի մասը վերաբերում են Լեհաստանի և Ուկրաինայի հայկական գաղթավայրերի պատմությանը, Հայոց եկեղեցուն, պատմական ավանդություններին։ Աշխատությունների հավելվածներում հրատարակել է Լեհաստանի և Ուկրաինայի հայկական գաղթավայրերի պատմությանն առնչվող բազմաթիվ փաստաթղթեր։ Արժեքավոր են հատկապես «Լեհահայերի Ֆլորենտյան միությունը և նրանց եպիսկոպոսների ցուցակը» (1934, գերմաներեն) և «Լեհահայերը և անոնց Անդրեաս արքեպիսկոպոսը Եազլովիցի մեջ» (հայկական թարգմանությունը՝ «Հանդես ամսօրյա», 1962, № 1-12, 1963, № 1-6) մենագրությունները, որոնցում քննվում են հայ-լեհական և հայ-ուկրաինական փոխհարաբերությունների մինչ այդ անհայտ շատ դրվագներ ու խնդիրներ։
Բլանկաֆորտ

Բլանկաֆորտ (իսպ. Blancafort), մունիցիպալիտետ Իսպանիայում։ Համալրում է Տարրագոնա պրովինցիան և մտնում Կատալոնիա Ինքանավար մարզի կազմի մեջ։ Մունիցիպալիտետը մտնում է Կոնկա դե Բառբեռա շրջանի կազմում։ Կազմած տարածքը՝ 14,48 քառ. կիլոմետր է, իսկ բնակչությունը 433 մարդ (2010 թվականի տվյալներ)։


== Արտաքին հղումներ ==
Պաշտոնական կայք
Información general del municipio Archived 2007-09-29 at the Wayback Machine.
Estadísticas municipales
Աստերոիդների ցանկ (253001-253100)

Աստերոիդների ցանկ (252901-253000)  • Աստերոիդների ցանկ  • Աստերոիդների ցանկ (253101-253200)
 Աստերոիդների ցանկ (252901-253000)  • Աստերոիդների ցանկ  • Աստերոիդների ցանկ (253101-253200)
Իվան Ալեքսանյան

Իվան Վասիլի Ալեքսանյան (հունվարի 12, 1924(1924-01-12), Վլադիկավկազ, ՌԽՖՍՀ, ԽՍՀՄ), ռազմական և փորձարարական բժշկության հայ մասնագետ։ Բժշկական գիտությունների դոկտոր (1986), պրոֆեսոր։ ՌԽՖՍՀ գիտությունների վաստակավոր գործիչ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Իվան Ալեքսանյանը ծնվել է 1924 թվականի հունվարի 12-ին Ռուսաստանի Վլադիկավկազ քաղաքում (Հյուսիսային Օսիա-Ալանիա)։ 1944 թվականին ավարտել է Հյուսիս-Օսեթական բժշկական ինստիտուտը։ 1953 թվականին ավարտել է Ս. Մ. Կիրովի անվան ռազմական բժշկական ակադեմիան։ 1944-1985 թվականներին ծառայել է ԽՍՀՄ ԶՈւ տարբեր բժշկական ստորաբաժանումներում։ 1968 թվականին եղել է Բժիշկների կատարելագործման կենտրոնական ինստիտուտի ռազմաբժշկական ֆակուլտետի դեկանի տեղակալ, 1957 թվականից՝ Բժշկական ծառայության կազմակերպման և մարտավարության ֆակուլտետի դասախոս, 1972-1985 թվականներին՝ Բժիշկների կատարելագործման կենտրոնական ինստիտուտի ռազմաբժշկական նախապատրաստության ամբիոնի վարիչ։
Աշխատանքները վերաբերում են խաղաղ պայմաններում և արտակարգ իրավիճակներում զորքերի բուժարտահանման ապահովման հարցերին։


== Անդամակցություն ==
Ռուսաստանի պատմաբժշկական ընկերության նախագահության անդամ։
ՌԴ բնական ԳԱ թղթակից անդամ (1995):


== Երկեր ==
Ахутин и советская военно-полевая хирургия, М., 1984 (համահեղինակ).
Главные терапевты фронтов и флотов в Великой Отечественной войне 1941-1945 гг., М., 1987 (համահեղինակ).
Руководители медицинской службы фронтов и флотов в Великой Отечественной войне 1941-1945 гг., М., 1992 (համահեղինակ).


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.
Սաքիրիո

Սաքիրիո (վրաց.՝ საქირიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 65 մետր բարձրության վրա։ Շրջկենտրոն Խոբիից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ։


== Ծանոթագրություններ ==
Շուկղերի

Շուկղերի (վրաց.՝ შუყერი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 330 մետր բարձրության վրա։ Շրջկենտրոն Տղիբուլից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 45 մարդ։


== Ծանոթագրություններ ==
Ռոման Յոլ

Ռոման Յոլ (ռուս.՝ Роман-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի ձախ ափին՝ 4 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064525
Կոդը ըստ հիդրոլոգիական հետազոտության (ՌԴ) — 103006452
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թեժքար

Թեժքար, լեռ Հայաստանի Հանրապետության Արարատի մարզում, Արածոգետի աջափնյակում, Տիգրանաշեն գյուղի անմիջական հարևանությամբ, Պարույր Սևակ գյուղից 1,5 կմ հյուսիս-արևելք։ Բարձրություն 1735 մ։


== Ծանոթագրություններ ==
Մեսա (Արիզոնա)

Անվան այլ կիրառումների համար տե՛ս՝ Մեսա (այլ կիրառումներ)Մեսան (անգլ.՝ Mesa /ˈmeɪsə/), քաղաք ԱՄՆ-ի հարավարևմտյան մասում՝ Արիզոնա նահանգում։ Այն Ֆինիքսի արվարձաններից մեկն է։ 2006 թ-ի տվյալներով քաղաքի բնակչությունը կազմում է 452 933 մարդ (3-րդը Արիզոնայում՝ Ֆինիքսից և Թուսոնից հետո)։ Բնակչության 10%-ը մորմոններ են։


== Քույր քաղաքներ ==
 Բերնաբի, Կանադա
 Կարազ, Պերու
 Գուայմաս, Մեքսիկա
 Կայպին, Չինաստան
 Ապպեր Հատտ, Նոր Զելանդիա


== Հղումներ ==
Ամերիկայի ձայնի անդրադարձը Մեսային
Մորմոնական տաճար Մեսայում Archived 2011-05-01 at the Wayback Machine.
(2321) Լուժնիցե

(2321) Լուժնիցե (անգլ.՝ Luznice), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 19-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,007136 ա. մ., առավելագույնը մոտենում է 2,8224 ա. մ. հեռավորության վրա և հեռանում 3,1919 ա. մ.։ Արեգակի շուրջ մեկ ամբողջական պտույտ է կատարում 1904,71 երկրային օրվա ընթացքում, իր ուղեծրով շարժվելով միջինում 0,189005 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2321) Լուժնիցե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոչգեղ

Գոչգեղ, լեռնագագաթ Հայաստանի Լոռու մարզում, Շիրակի լեռնաշղթայի արևելյան ծայրամասում, Սարալանջ գյուղից 2 կմ արևելք։ Բարձրությունը 2201 մ։


== Ծանոթագրություններ ==
Պրոգրեսովկա

Պրոգրեսովկա (ուկրաիներեն՝ Прогресівка), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 1946 թվականին։
2001 թվականի տվյալներով Պրոգրեսովկա գյուղում բնակվում էր 417 մարդ։ Բնակավայրը զբաղեցնում է 0,74 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլչյա Դոլինա (գյուղ, Լուբնիի շրջան)

Վոլչյա Դոլինա (ուկրաիներեն՝ Вовча Долина), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Վոլչյա Դոլինա գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
885

885 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 885 թվականն է, 
IX դարի 85-րդ տարին։


== Դեպքեր ==
Հայաստանը անկախացավ Արաբական Խալիֆայությունից
Բագրատունյաց արքայատոհմի գահակալումը


== Ծնունդներ ==


== Մահեր ==
Սեբաստիանի շրջան (Արկանզաս)

Սեբաստիան (անգլ.՝ Sebastian County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.388 կմ² է, բնակչությունը՝ 125.744 մարդ (2007 թ. տվյալներով)։ Շրջկենտրոնն է Գրինվուդ և Ֆորտ Սմիթ բնակավայրը։ Կազմավորվել է 1851 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-07-22 at the Wayback Machine.
Ալեքսանդր Մոլոչկո

Ալեքսանդր Մոլոչկո (ռուս.՝ Александр Молочко, մայիսի 1, 1994, Մոսկվա, Ռուսաստան), ռուս դերասան և հաղորդավար։ Այժմ աշխատում է «ПЯТНИЦА!» հեռուստաալիքում։
«Магаззино» հեռուստահաղորդման հաղորդավարն է։


== Կենսագրություն ==
Ալեքսանդր Մոլոչկոն ծնվել է 1994 թվականի մայիսի 1-ին Ռուսաստանի մայրաքաղաք Մոսկվայում։ Դեռևս դպրոցական հասակից հետաքրքրվում էր թատրոնով և կինոյով։ Դպրոցն ավարտելուց հետո ընդունվել է Ռուսաստանի թատերական արվեստի համալսարան (ՌԹԱՀ)։ ՌԹԱՀ-ն ավարտելուց հետո ընդունվել է Մոսկվայի գեղարվեստի համալսարան։
Խաղացել է Միխայիլ Բուլգակովի «Զոյայի բնակարանը» պիեսում։


== Աղբյուրներ ==
Александр Молочко - ведущий, артист драматического театра и кино.


== Ծանոթագրություններ ==
Դանիել Վենդե

Դանիել Վենդե (գերմ.՝ Daniel Wende, հուլիսի 24, 1984(1984-07-24), Էսսեն, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի գեղասահորդ, հանդես է եկել զուգասահքում։ Գերմանիայի առաջնության բազմակի մրցանակակիր տարբեր զուգընկերուհիների հետ։ Գերմանիայի կրկնակի չեմպիոն և 2009 թվականին Մայլին Խաուշի հետ «Мемориал Ондрея Непелы» տուրնիրի հաղթող։ 2011 թվականի հունիսի տվյալներով զույգը ռեյտինգում զբաղեցնում է 7-րդ տեղը։
Հունիսին ամուսնացել է զուգընկերուհու՝ Մայլին Խաուշի հետ։


== Կարիերա ==
Դանիել Վենդեի առաջին զուգընկերուհին եղել է Ռեբեկկա Խանդկեն։ Նրանք ներկայացնում էին «SC Moehnesee» սպորտային ակումբը, իսկ մարզվում էին Յուլյա Գնիլոզուբովայի ղեկավարությամբ։ 2004 թվականից սկսած մարզվում է Կնուտ Շուբերտի ղեկավարությամբ։ Զույգը երկու անգամ հաղթել է Գերմանիայի պատանիների առաջնությունում և դարձել է  մեծահասակների ազգային առաջնությունների արծաթե կրկնակի մրցանակակիր։ Նրանց ամենաբարձր արդյունքը 2005 թվականին Եվրոպայի առաջնությանը 6-5-րդ հորիզոնականն էր։ Զույգը բաժանվեց 2006-2007 թվականների մրցաշրջանից հետո։
2007-2008 թվականների մրցաշրջանին Դանիելը հանդես է եկելռուս գեղասահորդուհի Եկատերինա Վասիլևայի հետ։ 2008 թվականին Գերմանիայի առաջնությանը նրանք դարձան բրոնզե մրցանակակիրներ, սակայն գերմանական Չմշկասահորդների միությունը նրանց չուղարկեց Եվրոպայի առաջնությանը, քանի որ վերջիններիս ցույց տված արդյունքը բավարար չէր։ Դրանից հետո Եկատերինան վերադարձավ Ռուսաստան, իսկ Վենդեն զույգ կազմեց Մայլին Խաուշի հետ։ Նրանք միասին 2009 թվականին Ազգային առաջնությունում նվաճեցին արծաթե մեդալ, Եվրոպայի առաջնությունում ընդգրկվեցին լավագույն տասնյակ և դարձան աշխարհում 15-րդը։
2010 թվականի Օլիմպիական խաղերի ընտրության համար Գերմանիայի Չմշկասահորդների միությունը սահմանել էր հետևյալ համակարգը. մարզիկները մրցաշրջանի՝ իրենց մասնակցած առաջին երեք միջազգային մրցումներից մեկում պետք է որոշակի միավորներ հավաքեն։ Զուգասահքի համար նորմատիվը 138 միավորն էր։ Խաուշը և Վենդեն «Nebelhorn Trophy 2009» տուրնիրում հավաքել էին 141.96 միավոր (7-րդ տեղը) և այդպես ընդգրկվեցին ազգային հավաքական՝ Վանկուվեր (քաղաք)ում կայանալիք 2010 թվականի Օլիմպիական խաղերի համար ։ Ավելի ուշ Գերմանիայի ազգային հավաքականի լիդերների՝ Ալյոնա Սավչենկոյի և Ռոբին Շոլկովի բացակայության պատճառով առաջին անգամ իրենց կարիերայում դարձան Գերմանիայի չեմպիոններ։
Սպորտային կարիերայի ավարտից հետո զբաղվում է մարզչական գործունեությամբ։


== Ծրագրեր ==
(Մ. Խաուշի հետ)


== Սպորտային ձեռքբերումներ ==
(Մ. Խաուշի հետ)

(Ե. Վասիլևայի հետ)

(Ռ. Խանդկեի հետ)

N = «սկսնակներ» մակարդակ, J = պատանիների մակարդակ, WD = դուրս են եկել մրցումներից


== Ծանոթագրություններ ==
Մեզոն լե Շաուրս

Մեզոն լե Շաուրս (ֆր.՝ Maisons-lès-Chaource), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 185 մարդ, բնակչության խտությունը` 31.62 մարդ/կմ²։ Բնակավայրը զբաղեցնում է 5.85 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 33 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 120 աշխատունակ (15-64 տարեկան)  բնակիչ, որոնցից ակտիվ էին 86-ը, իսկ ոչ ակտիվները` 34։ Ակտիվության ցուցանիշը կազմում է 71,7 %։ 86 աշխատունակ մարդկանցից աշխատել է 79 անձ (44 տղամարդ և 35 կին)։ Գործազուրկ են եղել 7 անձ (4 տղամարդ և 3 կին)։ 34 անաշխատունակներից 15-ը եղել են աշակերտներ կամ ուսանողներ, 5-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նադեժդա Սուսլովա-Գոլուբևայի հուշարձան

Նադեժդա Սուսլովա-Գոլուբևայի հուշարձան (ռուս.՝ Памятник Надежде Сусловой-Голубевой), հուշարձան Ղրիմի Ալուշտա քաղաքում։ Նվիրված է Ռուսաստանում առաջին կին բժիշկ Նադեժդա Պրոկոֆևնա Սուսլովա-Գոլուբևային (1843-1918)։ Տեղադրվել է 2012 թվականին Պարտիզանսկայա փողոց, 13 հասցեով։


== Պատմություն ==
Նադեժդա Սուսլովան ծնվել է Նիժնի Նովգորոդի նահանգում։ Նա ցանկացել է ընդունվել բժշկական բարձրագույն ուսումնական հաստատություն, սակայն այն ժամանակների օրենքներն արգելում էին կանանց զբաղվել բժշկությամբ։ Այնուամենայնիվ, Սանկտ Պետերբուրգի բժշկական վիրաբուժության ակադեմիայի պրոֆեսորներ Սեչենովը և Բոտկինը 1862 թվականին, բացառության կարգով, թույլ տվեցին երեք կանանց, այդ թվում՝ Ն. Սուսլովային, որպես ազատ ունկնդիրներ ներկա գտնվել իրենց դասախոսություններին,առանց ռազմական նախարարի թույլտվության, որին այն ժամանակ ենթարկվում էր ակադեմիան։ Սակայն 1863 թվականին հաստատվեց նոր կանոնադրություն, որով կանանց արգելվում էր հաճախել դասախոսություններին։ 1864 թվականին Սուսլովան հեռացվեց ակադեմիայից։ Սակայն նա շարունակեց պայքարել և գնաց Շվեյցարիա՝ Ցյուրիխի համալսարանի բժշկական ֆակուլտետում իր կրթությունը շարունակելու, որտեղ ընդունվեց որպես բացառություն։ 1867 թվականին նա փայլուն կերպով պաշտպանեց թեզը Իվան Սեչենովի ղեկավարությամբ և ստացավ «բժշկության, վիրաբուժության և մանկաբարձության դոկտորի աստիճան»։
Սակայն երիտասարդ բժիշկուհու խնդիրներն այդքանով չավարտվեցին։ Ռուսական կայսրությունում կինը չէր կարող լինել բժիշկ, արտերկրում ստացած կրթությունը ուժ չուներ, և իրավունք ստանալու համար հարկավոր էր անցնել հատուկ քննություն։ Սուսլովան հաջողությամբ անցավ նոր փորձությունը։ Նրա բժշկական պրակտիկան փայլուն էր, նա հարգանք էր վայելում ինչպես բժշիկների, այնպես էլ բնակչության շրջանում։
Նադեժդա Պրոկոֆևնան ամուսնու՝ Ալեքսանդր Եֆիմովիչ Գոլուբևի (1836-1926) մոտ Ալուշտա է տեղափոխվել 1892 թվականին։ Այստեղ նա պաշտոնապես չի զբաղվել բժշկական գործունեությամբ, սակայն օգնել է տեղացիներին, բուժման համար գումար չի վերցրել և նրանց դեղերի գումարը վճարել է սեփական գրպանից։
20-րդ դարի վերջում Ալուշտայում ցանկություն էր առաջացել ստեղծելու Ն. Պ. Սուսլովա-Գոլուբևայի թանգարանը և դրա համար 1987 թվականին քանդակվել էր հուշարձան, որն այժմ տեղադրված է հիվանդանոցի պուրակում։ Սակայն թանգարանն այդպես էլ չբացվեց, իսկ հուշարձանը երկար տարիներ մնաց Ալուշտայի Սերգեյ Սերգեև-Ցենսկու գրական հուշաթանգարանի պահեստում։ Միայն 2012 թվականի հոկտեմբերի 12-ին այն տեղադրվեց քաղաքում։ Հուշարձանի հեղինակներն են քանդակագործ Վլադիմիր Վասիլևիչ Պետրենկոն և ճարտարապետ Ալեքսանդր Կուշչևը։


== Նկարագրություն ==
Ամբողջ հասակով կանգնած բժշկուհու քանդակը պատրաստված է սպիտակ մարմարից։ Նրա աջ ձեռքի արմունկը հենվում է ոճավորված սյանը, որի հիմքում գրքեր են, իսկ վերևի մասում բժշկության խորհրդանշանը։ Գրքերի կռնակներին հետևյալ հեղինակների անուններն են. Սոկրատ, Արիստոտել, Վոլտեր, Սեն Սիմոն, Ն. Չեռնիշևսկի, Ա. Գերցեն, Կ. Մարքս։ Հուշարձանի վրա փորագրված են նաև հետևյալ խոսքերը.

Հուշարձանի պատվանդանին փակցված է հուշատախտակ հետևյալ գրությամբ.


== Ծանոթագրություններ ==


== Աղբյուրներ ==
Первой в России женщине врачу посвящается
Надежда Суслова: «За мной придут тысячи...»
Памятник Н. Сусловой-Голубевой
Ռանգսդորֆ

Ռանգսդորֆ (գերմ.՝ Rangsdorf), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 10 515 մարդ (ըստ 2010 թվականի դեկտեմբերի 31-ի)։ Տարածքը կազմում է 33,72 կմ²։ Փոստային ինդեքս՝ 12 0 72 340։
Քաղաքապետարանը ստորաբաժանվում է 3 գյուղական շրջանների։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Ջեքսոնվիլ (այլ կիրառումներ)

Ջեքսոնվիլ անունը կարող է ունենալ հետևյալ կիրառումները՝

Ջեքսոնվիլ (Ալաբամա)
Ջեքսոնվիլ (Արկանզաս)
Ջեքսոնվիլ (Իլինոյս)
Ջեքսոնվիլ (Օրեգոն)
Ջեքսոնվիլ (Հյուսիսային Կարոլինա)
Ջեքսոնվիլ (Տեխաս)
Ջեքսոնվիլ (Ֆլորիդա)
.sd

.sd, Սուդանի վերին մակարդակի ազգային դոմենն է։


== Արտաքին հղումներ ==
IANA .sd whois տեղեկություն
Աստերոիդների ցանկ (200501-200600)

Աստերոիդների ցանկ (200401-200500)  • Աստերոիդների ցանկ  • Աստերոիդների ցանկ (200601-200700)
 Աստերոիդների ցանկ (200401-200500)  • Աստերոիդների ցանկ  • Աստերոիդների ցանկ (200601-200700)
Յազիքյոյ (Սեբաստիայի գավառ, այլ գյուղ)

Յազիքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տատիկի այծիկը

Տատիկի այծիկը. հեքիաթ մեծահասակի մասին, (ռուս.՝ Бабушкин козлик. Сказка для взрослых), խորհրդային մուլտիպլիկացիոն ֆիլմ-հեքիաթ մեծահասակների համար, որը նկարահանվել է 1963 թվականին։ Ֆիլմն ստեղծել է ռեժիսոր Լեոնիդ Ամալրիկը, որը մի քանի անգամ անդրադարձել է սատիրական ժանրին։


== Սյուժե ==
Մուլտֆիլմն ստեղծվել է ըստ Ֆենիքս Կրիվինի համանուն հայտնի հեքիաթի, որը մանկական հայտնի դասական երգի պատմությունը ներկայացնում է գլխիվայր շրջած։ 
Այժմ արդեն բոլորին ծանոթ «պոզիկներն ու ոտիկները» մնում են ոչ թե այծիկից, այլ տատիկից։ Իսկ ինքը` այծիկը, որը պարզվում է` չարաճճի էր, միանում է գայլերի վատ խմբին։  


== Հեղինակներ ==


== Դերերը հնչյունավորել են ==
Այծիկ` Յուլյա Յուլսկայա
Տատիկ` Ելենա Պոնսովա
Առաջին գայլ` Անատոլի Պապանով
Երկրորդ գայլ` Նիկոլայ Գրաբբե
Երրորդ գայլ` Գեորգի Վիցին


== Արձագանքներ ==


== Վերաթողարկում ==
1990-ական թվականներին մուլտֆիլմը թողարկվել է Studio PRO Video-ի խորհրդային մուլտֆիլմերի լավագույն հավածաքուներում, ավելի ուշ ընդգրկվել է «Սոյուզ» ստուդիայի տեսաերիզներում։


== Ծանոթագրություններ ==


== Արտաքին հղումներ ==
«Տատիկի այծիկը» (1963)(անգլ.) ֆիլմը Internet Movie Database կայքում
«Տատիկի այծիկը:Հեքիաթ մեծահասակների համար» մուլտֆիլմը «Անիմատոր.ռու» կայքում
«Տատիկի այծիկը:Հեքիաթ մեծահասակների համար» «Հայրենական կինոյի հանրագիտարան» կայքում
Ալիդաղի լեռներ

Ալիդաղի լեռներ, լեռներ Թուրքիայում, Ալաշկերտի շրջանում։


== Ծանոթագրություններ ==
Յոհաննես Դունս Սկոտ

Յոհաննես Դունս Սկոտ (լատ.՝ Johannes Duns Scotus, 1265 կամ 1266, Դունս, Duns, Berwickshire - նոյեմբերի 8, 1308, Քյոլն, Կուրրեյնի շրջան, Սրբազան Հռոմեական կայսրություն), փիլիսոփա, աստվածաբան, ֆրանցիսկյան միաբանության անդամ։ Միջնադարյան սխոլաստիկայի ներկայացուցիչ։ Դասավանդել է Օքսֆորդի և Փարիզի համալսարաններում։ Քննադատել է թոմիզմը՝ գտնելով, որ հնարավոր չէ ռացիոնալիստորեն հիմնավորել արարչագործության գաղափարը, փորձել է փիլիսոփայությունը անջատել աստվածաբանությունից։ Աստծուն վերագրելով բացարձակ ազատություն՝ պնդել է, որ աստված կարող է նյութին հաղորդել մտածելու ունակություն, այսինքն, ինչպես նշել է Կ․ Մարքսը, իրեն իսկ աստվածաբանությանն ստիպել է մատերիալիզմ քարոզել։ Դունս Իոհանը նոմինալիզմի դիրքերից լուծել է ունիվերսալիաների (ընդհանուրի) խնդիրը և դրանով ամրապնդել միջնադարյան փիլիսոփայության մատերիալիստական հակումները։ Դունս Իոհանը զգալի ավանդ է թողել միջնադարյան Եվրոպայի տեսական մտքի պատմության մեջ։


== Ծանոթագրություններ ==
Allwinner Technology

Allwinner Technology Co., Ltd.,  Չինական ընկերություն, որը հիմնադրվել է 2007 թվականին, արտադրում է կիսահաղորդիչներ։ Գլխավոր գրասենյակը գտնվում է Գուանդուն նահանգի կենտրոնական Չժուղայ  քաղաքում։ Բացի կենտրոնակայանից ընկերությունը ունի տեխնոլոգիական գրասենյակ  Շենժեն քաղաքում, ինչպես նաև լոգիստական կենտրոն է Հոնկոնգում։ Ընկերությունը հիմնականում արտադրում է (SoC) էլեկտրոնային սխեմաներ, որոնց հիմքում ընկած է ARM բազան ինչպես նաև գրաֆիկական պրոցեսորներ և մեկպլատանի համակարգիչներ։ Նշված (SoC) համակարգը հիմնականում կիրառվում  է սմարթֆոնների, պլանշետների թվային հեռուստացույցների, վիդեո տեսախցիկների և վիդեո համակարգերում ավտոմոբիլային արդյունաբերությունում։
Հայտնի  էլեկտրոնային սխեմաների մեջ առանձնանում են  մեկ միջուկանի Allwinner A10 պրոցեսորը, հիմքում ընկած է  ARM Cortex-A8, ինչպես նաև Allwinner A20 (dual core) և Allwinner A31(s) (quad-core) պրոցեսորները, նախագծված են Cortex A7 բազայի հիման վրա։
Allwinner A10 կիրառվում  է մեկպլատանի Cubieboard համակարգչում, իսկ Allwinner A20 օգտագործվում  է Cubieboard 2 Cubietruck, Orange Pi, Banana Pi, Olimex Olinuxino-Micro պրոցեսորների վրա։


== ԴեՖեկտ  Ալգորիթմը ==
Ընկերությունը դիտողություն է ստացել իր Linux միջուկի  Allwinner  ընտանիքի  sun8i (H3, A83T և  H8) պրոցեսորներում դեֆեկտ ալգորիթմ (դա միտումնավոր կառուցված է, և ծրագրավորողին կամ  օգտագործողին հնարավորություն է տալիս  գաղտնի մուտք ստանալ դեպի տվյալներ) կիրառելու համար։ Դեֆեկտ ալգորիթմը թույլ է տալիս արտոնություններ  ստանալ  հետևյալ տողի գրառման միջոցով «rootmydevice»  ֆայլ «/proc/sunxi_debug/sunxi_debug»:


== GPL լիցենզիայի խաղտումը ==
Allwinner ընկերությունը բազմիցս է նկատվել GPL լիցենզիայի պայմանների խախտմամբ։


== OpenBSD աջակցությունը ==
OpenBSD ազատ բազմապրոֆիլ օպերացիոն համակարգ։ ARMv7 բազան տեղափոխելու պատճառով OpenBSD հնարավոր է տեղադրել (SoC) համակարգի  Allwinner A1x/A20:  "OpenBSD/armv7" նախագիծը գոյություն ունի 2013 թվականից։


== FreeBSD աջակցությունը ==
FreeBSD օպերացիոն համակարգը համալրվել է  Allwinner տարբեր պրոցեսորներում։ Ներկա պահին աջակցում է. A10, A13, A20, A31, A31S, A64, A83T և  H3 պրոցեսորներին։


== Արտադրանքները ==


== Ծանոթագրություններ ==
Արաբո (համայնք)

Անվան այլ կիրառումների համար տե՛ս՝ Արաբո (այլ կիրառումներ)Արաբո (ֆր.՝ Arabaux), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա շրջանի Ֆուա Ռուրալ կանտոնի կազմի մեջ։ 
Համայնքի INSEE կոդ՝ 09013։


== Բնակչություն ==
Համայնքի բնակչությունը 2008 թվականին կազմում էր 66 մարդ։


== Տնտեսություն ==
2007 թվականի տվյալներով 38 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 6-ը անգործունակ (ակտիվության ցուցանիշը 84,2 %, 1999 թվականին եղել է՝ 83,9 %)։ 32 աշխատունակ բնակիչներից 26-ը աշխատում էին (12 տղամարդ և 14 կին), անաշխատանք էին 6-ը (2 տղամարդ և 4 կին)։ 6 անգործունակ մարդկանցից 3-ը աշակերտներ կամ ուսանողներ են, 3-ը թոշակառու։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Արաբո» (ֆրանսերեն)։ Արխիվացված օրիգինալից 2012-05-24-ին։ Վերցված է 2012-2-27 
«Արաբո» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Մեկոստա շրջան (Միչիգան)

Մեկոստա շրջան (անգլ.՝ Mecosta County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,479 կմ² է, բնակչությունը՝ 42,798 մարդ (2010 թ. տվյալներով)։ Շրջկենտրոնն է Բիգ Ռապիդս բնակավայրը։ Կազմավորվել է 1840 թ.։
Վիլյառոդրիգո

Վիլյառոդրիգո (իսպ.՝ Villarrodrigo) մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե Սեգուրա շրջանում։ Տարածքը կազմում է 78 կմ2։ Բնակչությունը՝ 450 մարդ (2010 թվականի տվյալներով)։ Պրովինցիայի վարչական կենտրոնից գտնվում է 171 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Villarrodrigo
Comarca de Sierra de Segura
Patrimonio cultural de Villarrodrigo en la Guía Digital del Patrimonio Cultural de Andalucía. Instituto Andaluz del Patrimonio Histórico
Ջոն Ագար

Ջոն Ջորջ Ագար կրտսեր (անգլ.՝ John George Agar, Jr.; հունվարի 31, 1921(1921-01-31), Չիկագո, Իլինոյս, ԱՄՆ - ապրիլի 7, 2002(2002-04-07), Բըրբանք, Լոս Անջելես շրջան, Կալիֆոռնիա, ԱՄՆ), Բ-կարգի ֆիլմերում նկարահանվող ամերիկացի դերասան։ Հանրաճանաչ է դարձել՝ մասնակցելով այնպիսի ֆիլմերի, ինչպիսիք են «Իվոձիմայի զինվորները», «Ֆորտ Ապաչի», «Նա հագել էր դեղին ժապավեն» և «Տարանտուլ»։ 
Դերասանուհի Շիրլի Թեմպլի առաջին ամուսինը։


== Կենսագրություն ==
Ջոն Ագարը ծնվել է Չիկագոյում, միս փաթեթավորող Ջոն Ագար ավագի և իր կնոջ Լիլիայի ընտանիքում։ Նախնական կրթությունն ստացել է Տրինիտիում գտնվող Տրինիտի Պաուլինգ նախապատրաստական դպրոցում, որից հետո հաճախել է Չիկագոյում տղաների Գարվարդյան դպրոց և Իլինոյսում Լեյկ Ֆորեստի ակադեմիա։ 1942 թվականին Ջոն Ագար ավագի մահից հետո ընտանիքը Չիկագոյից տեղափոխվեց Լոս Անջելես։ Երկրորդ համաշխարհային պատերազմի ժամանակ ծառայել է ԱՄՆ-ի բանակի ռազմաօդային ուժերում (անգլ.՝ United States Army Air Forces), Կալիֆոռնիայի Ռիվերսայդում գտնվող Մարչ Ֆիլդ ռազմական բազայում։ 1946 թվականին արժանացել է սերժանտի կոչման։


== Կինոկարիերա ==
1945 թվականին Ագարը պրոդյուսեր Դևիդ Սելզնիկի հետ հինգ տարվա պայմանագիր կնքեց, որի մեջ մտնում էին նաև դերասանական վարպետության դասեր։ Պայմանագրի համաձայն Ջոնը պետք է ստանար շաբաթական 150 դոլար աշխատավարձ։
Դերասանի առաջին աշխատանքներն էին «Ֆորտ Ապաչի»-ն և «Արկածները Բալտիմորում», որոնցում մասնակցել է նաև Ագարի կինը՝ Շիրլի Թեմփլը։ Հետագայում դերասանը նկարահանվել է ավելի հաջողակ ֆիլմերում՝ «Նա հագել էր դեղին ժապավեն» և «Իվոձիմայի զինվորները»։
Դերասանի կարիերայում կտրուկ անկում նկատվեց այն ժամանակ, երբ նա 1950 թվականին բաժանվեց Թեմփլից։ Դրանից հետո սկսեց նկարահանվել միայն քիչ եկամուտ բերող գիտաֆանտաստիկ, վեստերն և սարսափ ֆիլմերի ժանրերում։ Վերջին տարիներին ակտիվորեն աշխատել է հեռուստատեսությունում։


== Անձնական կյանք ==
Շիրլի Թեմփլի հետ Ագարը ծանոթացել է 1944 թվականին Դևիդ Սելզնիկի կազմակերպած երեկույթի ժամանակ, իսկ հաջորդ տարում նրանք ամուսնացել են։ Առաջնեկը Լինդա Սյուզան Ագարն էր։ Բայց ամուսնությունը կայուն չէր, և 1949 թվականին Թեմփլը ապահարզան պահանջեց։
Դերասանի երկրորդ կինը մոդել Լորետա Բարնեթ Կոմբսն (1922-2000) էր։ Նրանց ամուսնությունից ծնվեց երկու որդի։


== Մահ ==
Ջոն Ագարը մահացավ 2002 թվականի ապրիլի 7-ին թոքերի էմֆիզեմայի հետ կապված բարդությունների արդյունքում։ Թաղված է Ռիվերսայդի ազգային գերեզմանատանը (անգլ.՝ Riverside National Cemetery)՝ կնոջ կողքին։


== Ծանոթագրություններ ==


== Արտաքին հղումներ ==
Պաշտոնական կայք
Համաշխարհային առևտրի կենտրոն

Անվան այլ կիրառումների համար տե՛ս՝ ՀԱԿ (այլ կիրառումներ)

Համաշխարհային առևտրի կենտրոն, կրճատ՝ ՀԱԿ (անգլ.՝ World Trade Center), ճապոնական ծագումով ամերիկյան ճարտարապետ Մինորու Յամասակիի կողմից նախագծված 7 շենքից կազմված համալիր, որը պաշտոնապես բացվել է 1973 թվականին Նյու Յորքում, ԱՄՆ։ Համալիրի ճարտարապետական դոմինանտ էին հանդիսանում երկու աշտարակ (իրականում աշտարակի չափանիշներին նրանք այդքան էլ չէին համապատասխանում), որից ամենը ուներ 110 հարկ։ Հյուսիսային աշտարակը 417 մ բարձրությամբ, իսկ ծայրաձողով՝ 526,3 մ, իսկ Հարավայինը 415 մետր։
2001 թվականի սեպտեմբերի 11-ին ՀԱԿ-ի համալիրը ահաբեկչական ակտի արդյունքում կործանվել է։ Կառուցողական աշխատանքների ավարտումից հետո աշտարակները եղել են աշխարհի ամենաբարձր երկնաքերները (մինչև դրանց կառուցումն այդ կոչումը կրում էր Էմփայր Սթեյթ Բիլդինգը, որը ահաբեկչությունից հետո կրկին դարձավ Նյու Յորքի ամենաբարձր շենքը)։ Երբեմն այդ աշտարկները ԱՄՆ-ի համաշխարհային տիրապետության խորհրդանիշ են անվանում։


== Տես նաև ==
Ահաբեկչական գործողությունը Նյու Յորքում 2001 թ.
Նոր համաշխարհային առևտրի կենտրոն
Ազատության աշտարակ


== Ծանոթագրություններ ==


== Արտաքին հղումներ ==
Պաշտոնական կայքը(անգլ.)
Շիզոֆազիա

Շիզոֆազիա կամ խոսքային փեղկվածություն, հոգեկան խանգարումների ախտանիշ, որն արտահայտվում է խոսքի կառուցվածքի խախտմամբ, որի ժամանակ ի տարբերություն խոսքի կցկտուրության (չկապակցված բառերի հոսքի)՝ արտահայտությունները ճիշտ են կառուցվում, սակայն չեն կրում որևէ իմաստային բովանդակություն, իսկ խոսքի բովանդակությունը համապատասխանում է զառանցանքի բովանդակությանը։ Խոսքի այս խանգարումն արտահայտում է հիվանդների մտածողության փեղկվածությունը։
Այս խանգարումը բնորոշ է նախ և առաջ շիզոֆրենիային։ Շիզոֆազիայի հասկացությունն առաջ է քաշվել 1913 թվականին Էմիլ Կրեպելինի կողմից և որոշ ժամանակ համարվում էր շիզոֆրենիայի հատուկ ձև։ Որոշ հեղինակներ նույնիսկ առանձնացնում են շիզոֆրենիայի տվյալ անվամբ առանձին ձև։
Շիզոֆազիային հատուկ է խոսքային ակտիվության, խոսքային հոսքի բարձրացումը, ինչպես նաև «մենախոսության ախտանիշը», որը բնորոշվում է խոսքային հյուծման, զրուցակցի անհրաժեշտության բացակայությամբ։ Որպես կանոն, այս ախտանիշը զուգակցվում է հիվանդների արտաքին կարգավորվածության, շփման հասանելիության և հարաբերական ինտելեկտուալ ու աֆեկտիվ պահպանվածության հետ։ Շիզոֆազիայի տարբերակիչ գիծն է համարվում ձևույթային բառակազմության և «գլոսսամոլական արտահայտությունների» յուրահատուկ արդյունքը։ Այս խանգարումը կարող է առաջանալ ոչ միայն պարանոյիկ շիզոֆրենիայի, այլև ծանր թուլամտության ժամանակ։


== Շիզոֆազիայի օրինակ ==
Օրինակը բերված է 1962 թվականին հրատարակված Բժշկական մեծ հանրագիտարանից։


== Ծանոթագրություններ ==
Պոգոստ (գյուղ, Կարգոպոլսկի շրջան)

Անվան այլ կիրառումների համար տե՛ս՝ ՊոգոստՊոգոստ (ռուս.՝ Погост), գյուղ Ռուսաստանի Արխանգելսկի մարզի Կարգոպոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննշմարակող անհարթապտուղ

Աննշմարակող անհարթապտուղ (լատ.՝ Aphanopleura trachysperma), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-30 սմ բարձրությամբ միամյա խոտաբույս է։ Տերևները լայն-ձվաձև են, 2-3 փետրաձև բաժանված, իսկ մասերը գծային են։ Հովանոցները ունեն 7-15 ճառագայթներ։ Ծածկոցի թերթերը և ծածկոցիկները թաղանթային են։ Պտուղը խիտ ծածկված է ծծիչանման մազիկներով։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Վեդու շրջակայք)։ Աճում է նաև Նախիջևանում։


== Էկոլոգիա ==
Աճում է ստորին լեռնային գոտում՝ ծովի մակարդակից 900-1200 մ բարձրությունների վրա, կավոտ լանջերին, աղակալված վայրերում և կիսաանապատում։ Ծաղկում է ապրիլ ամսին, պտղաբերում՝ մայիսին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ բույս է։ Հայտնի է ընդամենը 3 պոպուլյացիա, որից մեկը հայտնաբերված է Նախիջևանում։ Հայաստանում տարածման և բնակության շրջանների մակերեսը 500 կմ²-ից պակաս է։ Տեսակին տնտեսական գործունեության (գյուղատնտեսական հանդակների ընդլայնում, տնտեսական կառույցների ստեղծում) և անասունների կողմից տրորման հետևանքով սպառնում է աճելավայրերի խախտման սպառնալիք։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում։


== Ծանոթագրություններ ==
Լուչկա (այլ կիրառումներ)

Լուչկա, կարող է վերաբերել՝

Լուչկա - գյուղ, Ուկրաինայի Պոլտավայի մարզի Լոխովիցայի շրջանում
Լուչկա - գյուղ, Ուկրաինայի Սումիի մարզի Լիպովա Դոլինայի շրջանում
Լուչկա - գյուղ, Ուկրաինայի Սումիի մարզի Տրոստյանեցի շրջանում
Բագրատ Ալեքյան (այլ կիրառումներ)

Բագրատ Ալեքյան անունը կարող է վերաբերել հետևյալ անձանց.

Բագրատ Գևորգի Ալեքյան (1949), հայ գրող, լրագրող։ Հայաստանի գրողների միության անդամ (1988)։
Բագրատ Գեղամի Ալեքյան (1951), հայ բժիշկ, սիրտանոթային վիրաբույժ։ Բժշկական գիտությունների դոկտոր, պրոֆեսոր։
Կարբոնե

Կարբոնե (իտալերեն՝ Carbone), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 853 մարդ (2008 թվական), բնակչության խտությունը կազմում է 18 մարդ/կմ²։ Զբաղեցնում է 47 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ծանոթագրություններ ==
Դե, սպասիր

Անվան այլ կիրառումների համար տե՛ս՝ Դե, սպասիր (այլ կիրառումներ)«Դե, սպասիր» (ռուս.՝ Ну, погоди!), խորհրդային մուլտֆիլմ՝ արտադրված Սոյուզմուլտֆիլմի կողմից։ Մուլտֆիլմի սյուժեի հիմքում ընկած է գայլի ու նապաստակի հակամարտությունը. քաղցած գայլը հետապնդում է նապաստակին, բայց ոչ մի կերպ չի կարողանում բռնել նրան։ Յուրաքանչյուր սերիայի վերջում գայլն ասում է. «Դե, նապաստակ, դե, սպասիր» (ռուս.՝ «Ну, Заяц, ну, погоди!»)։
Գայլը ներկայացված է որպես բացասական կերպար՝ վանդալ, որ ավերում է թանգարանային նմուշները, աղբը թափում փողոցում, ծաղրում մարդկանց և այլն։ Նա խախտում է հասարակական կարգը, նեղացնում թույլերին, բայց երբեմն նապաստակի հետ կատարում է բարի գործեր։
Նապաստակը ներկայացված է որպես հարաբերականորեն դրական կերպար։ Նա խորհրդային տարիների իդեալական դպրոցական է, ով վարում է ակտիվ կյանք. զբաղվում է սպորտով (ջրային դահուկներ, հեծանիվ, վազք, բադմինտոն, օդապարիկ), նկարչությամբ, պատանի տեխնիկ է։


== Մուլտֆիլմերի ցանկ ==


== Արտաքին հղումներ ==
«Ну, погоди!», или Беготня на фоне «застоя» - об истории сериала (ռուս.)
Մուլտֆիլմի երաժշտությունը Archived 2013-04-24 at the Wayback Machine.
(9097) Դևիդշլագ

(9097) Դևիդշլագ (անգլ.՝ Davidschlag), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 14-ին Լինզի աստղադիտարանի կողմից Լինզում։
Միջին հեռավորությունը Արեգակից կազմում է 3,149246 ա. մ., առավելագույնը մոտենում է 2,7856 ա. մ. հեռավորության վրա և հեռանում 3,5129 ա. մ.։ Արեգակի շուրջ մեկ ամբողջական պտույտ է կատարում 2041,31 երկրային օրվա ընթացքում, իր ուղեծրով շարժվելով միջինում 0,176358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9097) Դևիդշլագ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իորայի սարահարթ

Իորայի սարահարթ (վրաց.՝ ივრის ზეგანი), Կուր և Ալազան գետերի միջև, Վրաստանում և Ադրբեջանում։ Ձգվում է արևմուտքից և հյուսիս-արևմուտքից արևելյան, հարավ-արևելք։ Երկայնակի կտրված է Իորի գետի հովտով։ Բարձրությունը 200-ից 900 մ է։ Կազմված է ավազակավային ապարներից, որոնք առաջացնում են ծալքավոր ստրուկտուրաներ։ Ոչ բարձր լեռնաշարերը հերթագայվում են տափարակ հարթավայրերով և գոգավորություններով։ Տարածված են սևահողերը, շագանակագույն և դարչնագույն հողերը։ Տիրապետող է տափաստանային բուսականությունը, ավելի քիչ՝ նոսր անտառներն ու ժայռային քսերոֆիտները։ Զգալի տարածություններ հերկված են։ Իորայի սարահարթի արևելյան մասը կոչվում է Շիրակի տափաստան։
Շեբե-Շեմզան

Շեբե-Շեմզան, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Դիզա գյուղից 8 կմ հյուսիս-արևելք, Գավառ գետի վերին հոսանքի տարածքում, ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գայոս Սկորդիլիս

Գայոս «Գայ» Սկորդիլիս (հուն․՝ Γάιος "Γκάι" Σκορδίλης,դեկտեմբերի 6, 1987(1987-12-06), Կերկիրա, Corfu Regional Unit, Հոնիական կղզիներ, Հունաստան), հույն պրոֆեսիոնալ բասկետբոլիստ, «Պերիստերի» ակումբի կենտրոնական խաղացող։ Խաղացել է Հունաստանի բասկետբոլի ազգային հավաքականի թիմում։


== Կարիերա ==
Սկորդիլիսն սկսել է պրոֆեսիոնալ կարիերան 2006 թվականին, հանդես է եկել Հունաստանի առաջնության «Արիս» ակումբում։ 2011 թվականին տեղափոխվել է մեկ այլ հունական ակումբ՝ «Իկարոս», որում անցկացրել է մեկ մրցաշրջան։ 2012 թվականին պայմանագիր է կնքել «Պանատինաիկոս»-ի հետ, որում անցկացրել է մեկ մրցաշրջան՝ հաղթելով առաջնությունը և նվաճելով Հունաստանի գավաթը։
Հանդես է եկել Հունաստանի երիտասարդական հավաքականի կազմում, մասնակցել 2005 թվականի մինչև 18 տարեկանների Եվրոպայի առաջնությանը։ 2009 թվականի Միջերկրածովյան խաղերում Հունաստանի բասկետբոլի ազգային հավաքականի կազմում նվաճել է արծաթե մեդալ։


== Նվաճումներ ==
Հունաստանի հավաքական՝

Միջերկրածովյան խաղերի արծաթե մեդալակիր, 2009


== Ծանոթագրություններ ==


== Արտաքին հղումներ ==
Профиль на сайте Euroleague.net
Профиль ФИБА
Профиль на сайте Eurobasket.com
Профиль в Чемпионате Греции
Профиль в Федерации баскетбола Греции (հուն.)
Կոնսուալիաներ

Կոնսուալիաներ (լատ.՝ Consuales Ludi, Consualia), Հին Հռոմում տոնակատարություններ Կոնս աստծու պատվին։
Ավանդության համաձայն տոնը սկզբնավորել է Հռոմուլոսը, որը իբր գտել է աստծու զոհասեղանը երկրի վրա։ Հենց այս ժամանակ էլ հռոմեացիները փախցրին սաբինուհիներին։ Տոնակատարությունները սկսվում էին ամեն տարի օգոստոսի 21-ին, կրկեսում, աստծու զոհասեղանի բացմամբ և մարտակառքերի մրցությունով։ Տոների ժամանակ ձիերն ու այլ քարշային կենդանիները չէին օգտագործվում, այլ զարդարվում էին տարբեր փայլփլուն իրերով և ծաղիկներով։


== Ծանոթագրություններ ==
Պեր Լաշեզ

Պեր Լաշեզ (ֆր.՝ Cimetière du Père-Lachaise. պաշտոնական անունը՝ ֆր.՝ cimetière de l'Est, «Արևելյան գերեզմանատուն»), Փարիզի ամենամեծ և ամենահայտնի գերեզմանատունը։


== Անվան ստուգաբանություն ==
Լյուդովիկոս 14–րդ թագավորը իր խոստովանահորը՝ Ֆրանսուա դը Էստ դե Լա Շեզին նվիրեց Մոն–Լուի կալվածքը։ Մոտ 100 տարի անց քաղաքապետարանը այդ հողերը տրամադրեց գերեզմանատանը, իսկ քանի որ սենյոր դը Լա Շեզին տնավարի Պեռ Լաշեզ, այսինքն Հայրիկ Լաշեզ էին անվանում, այդ անվանումն էլ հետո անցավ գերեզմանատանը։


== Հայտնի անձինք ==
Պեր Լաշեզի գերեզմանատանը իրենց վերջին հանգրվանն են գտել Մոլիերը, Ժան դը Լաֆոնտենը, Օսկար Ուայլդը, Օնորե դը Բալզակը, Անրի Ռենիեն, Ժորժ Բիզեն, Ֆրեդերիկ Շոպենը, Ջիմ Մորիսոնը, Իվ Մոնտանը, Մարիա Կալլասը, Ամեդեո Մոդիլիանին, Էդիթ Պիաֆը, Մարսել Պրուստը և ուրիշներ։
Հայերից այնտեղ թաղված են հասարակական գործիչներ և գրողներ՝ Գրիգոր Օտյանը, Մինաս Չերազը, Ռուբեն Տեր-Մինասյանը և ուրիշներ։ Մինչև 2000 թվականը թաղված է եղել նաև Անդրանիկ Օզանյանը։


== Ծանոթագրություններ ==
Օտրադնոե (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՕտրադնոեՕտրադնոե (ուկրաիներեն՝ Одрадне), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1890 թվականին։
2001 թվականի տվյալներով Օտրադնոե գյուղում բնակվում էր 183 մարդ։ Բնակավայրը զբաղեցնում է 0,054 կմ² տարածք։ Բնակչության խտությունը կազմում էր 3388,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախալցխայի ճակատամարտ (1828)

Ախալցխայի ճակատամարտ (վրաց.՝ ახალციხე ბრძოლა, ռուս.՝ Ахалцихское сражение, թուրքերեն՝ Akhaltsikhe Savaşı), ճակատամարտ, որը տեղի է ունեցել 1828 թվականի օգոստոսի 9-ին (մեկ այլ աղբյուրում նշվում է օգոստոսի 21-ին) օսմանյան տիրապետության ներքո գտնվող Ախալցիխա (Վրաստանի ժամանակակից Ախալցխա քաղաք) բերդի շրջակայքում։
Ճակատամարտը համարվում է 1828-1829 թվականներին ռուս-թուրքական պատերազմի կարևոր ռազմավարական մարտերից մեկը։ Ռուսական զորքերին գլխավորում էր հանրաճանաչ ռազմական առաջնորդ Իվան Պասկևիչը, իսկ օսմանյան ուժերին՝ Քիոս Մեհմեդ փաշան։
Վաղ առավոտյան բռնկված ծանր ամրպոպը ստիպում է երկու պետությունների բանակներին օգտագործել միայն սառը զենք։ Ռուսական զորքերը ի տարբերություն օսմանյանի շատ ավելի զարգացած էին և դա է պատճառը, որ ռուսները սակավ կորուստներով կարողացան գրավել Ախալցխա քաղաքը և նրա բերդը։
Օսմանյան զորքերը դիմել են փոխուստի միայն օգոստոսի 16-ին և այս օրն էլ համարվում է ճակատամարտի ավարտի ամսաթիվը։


== Ծանոթագրություններ ==
Նիգերիայի Արժեթղթերի տպագրության և դրամահատության սահմանափակ ընկերություն

Նիգերիայի Արժեթղթերի տպագրության և դրամահատության սահմանափակ ընկերություն, Նիգերիայի արժեթղթերի տպագրություն և դրամահատարան։ Այն տեղակայված է Աբուջայում և Լագոսում և հիմնականում տնօրինվում է Նիգերիայի կառավարության կողմից։
Բացի Նիգերիայի թղթադրամների և փոստային պատվերների տպագրությունից, այն հատում է նաև Նիգերիայի մետաղադրամների որոշ մասը։ Այն տպագրում է նաև փոստային նամականիշեր։
Նիգերիայի կենտրոնական բանկը (CBN) հանդիսանում է Ֆեդերացիայի ամբողջ տարածքում օրինական վճարամիջոցների միակ թողարկողը։ Այն վերահսկում է տնտեսության մեջ փողի ծավալը՝ դրամավարկային կայունության և գների կայունության ապահովման համար։ Նիգերիայի կենտրոնական բանկի արտարժույթի և մասնաճյուղերի գործառույթների վարչությունը ղեկավարում է արտարժույթի կառավարումը թղթադրամների և մետաղադրամների ապահովման, բաշխման/մատակարարման, մշակման, վերամշակման և դասավորման/վերացման միջոցով։
2002 թվականի փետրվարին նախագահ Օլուսեգուն Օբասանջոյի կողմից դրամահատարանի սեփականաշնորհումը խնդրահարույց էր, և բողոքի արդյունքում հրաժարական տվեց գործադիր տնօրեն Սամբո Դասուկին։
2006 թվականին Նիգերիայի կենտրոնական բանկի ղեկավար Չար Չուկվումա Սոլուդոը «ցավում է, որ Նիգերիան աշխարհի միակ երկիրն էր, որն ունեցել է դրամահատարան, բայց ներկրում էր արժեթղթեր» և հայտարարեց, որ սեփականաշնորհումը ճիշտ ուղու վրա է։
2010 թվականին գլխավոր գործադիր տնօրեն Էմանուել Էհիդիամհեն Օկոյոմոնն բնութագրել է որպես «բարեկիրթ ծափահարության հաճույք, որը բնութագրվում է դրամահատարանի շուրջ պտույտով»։
2015 թվականի փետրվարի դրությամբ, «Նիգերական նաիրա թղթադրամներ և մետաղադրամներ տպագրվում/հատվում են Նիգերիայի արժեթղթերի տպագրության և դրամահատության ընկերության և այլ անդրծովյան տպագրական/դրամահատական ընկերությունների կողմից և թողարկվում են Նիգերիայի կենտրոնական բանկի կողմից»։
1963 թվականին Նիգերիայի դաշնային կառավարության և Թոմաս դե Լա Ռուի (Thomas De La Rue) միջև հաստատված թղթադրամների, դրոշմանիշերի, նամականիշերի և լիցենզիաների տպագրության համագործակցության առաջին գործարանը Ահմադու Բելլոու Ուեյում, Վիկտորիա կղզի, կառուցվել է Լինդսի Պարկինսոնի կողմից։ 1975-1980 թվականներին Նիգերիայի նավթային սենսացիայի ընթացքում ընկերությունն ընդլայնվեց, ինչը հանգեցրեց մասնագիտացված ստորաբաժանումների ստեղծմանը։


== Ծանոթագրություններ ==


== Տես նաև ==
Նիգերական նաիրա


== Արտաքին հղումներ ==
Nigerian Security Printing and Minting Company
Սան Լորենսո դե Կալատրավա

Սան Լորենսո դը Կալատրավա (իսպ.՝ San Lorenzo de Calatrava), քաղաք և մունիցիպալիտետ Իսպանիայում, գտնվում է Սյուդադ Ռեալ պրովինցիայում՝ Կաստիլիա-Լա Մանչ ինքնավար համայքնի կազմում։ Մունիցիպալիտետը գտնվում է Վալե դե Ալկուդիա շրջանի կազմում։ Տարածքը կազմում է 105,73 կմ²։ Բնակչությունը՝ 266 մարդ (ըստ 2010 թվականի)։


== Բնակչություն ==


== Ծանոթագրություններ ==
Էքմելեդին Իհսանօղլու

Էքմելեդին Իհսանօղլուն (թուրքերեն՝ Ekmeleddin İhsanoğlu, դեկտեմբերի 26, 1943(1943-12-26), Կահիրե, Եգիպտոս), Իսլամական կոնֆերանսի գլխավոր քարտուղարն է։ Նրա պատմության, գիտության, թուրքական մշակույթի վերաբերյալ աշխատանքները մի շարք լեզուներով հասանելի են իսլամական աշխարհում։
Իհսանօղլուն ամուսնացած է, ունի 3 երեխա։


== Ծանոթագրություններ ==